|  |
| --- |
| +\*xfs\*pvs\*Akl\*cvA\*xBj\*tay\*CcE\*sha\*mhs\*cEc\*pBk\*-+\*yqw\*xga\*xCk\*yfi\*ugc\*yla\*icz\*uwD\*rFz\*uyb\*zew\*-+\*eDs\*cEy\*ufy\*lyd\*lyd\*aBb\*mrs\*Efs\*CFw\*icg\*zfE\*-+\*ftw\*CCk\*uwz\*dvk\*Fsi\*qww\*izi\*hwi\*nBn\*ngg\*onA\*-+\*ftA\*yms\*krB\*lBt\*yqw\*tAt\*mbB\*ruj\*ydr\*dwC\*uws\*-+\*xjq\*ody\*bqa\*ckj\*yrC\*ejA\*rcw\*rsl\*iwy\*nyu\*uzq\*- |

|  |
| --- |
|  |



REPUBLIKA HRVATSKA

OSJEČKO-BARANJSKA ŽUPANIJA

OPĆINA KNEŽEVI VINOGRADI

Općinski načelnik

KLASA: 402-04/25-01/101

URBROJ: 2158-23-03/07-25-2

Kn.Vinogradi, 06.10.2025.

Na temelju članka 47. Statuta Općine Kneževi Vinogradi („Službeni glasnik“ 3/13, 3/18, 3/20, 1/21, 4/21, 22/23, 7/25) Općinski načelnik Općine Kneževi Vinogradi raspisuje:

**JAVNI POZIV
ZA ISKAZ INTERESA SUDJELOVANJA PARTNERA U
PROJEKTNOM PRIJEDLOGU OPĆINE KNEŽEVI VINOGRADI**

**U PODRUČJU** **SPORTA ZA NATJEČAJ MINISTARSTVA** **DEMOGRAFIJE I USELJENIŠTVA REPUBLIKE HRVATSKE**

**1. PREDMET JAVNOG POZIVA**

Temeljem Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“ Ministarstva demografije i useljeništva Republike Hrvatske (KLASA: 402-04/25-01/359, URBROJ: 519-03/2-25-8), dana 6. listopada 2025. god. Općina Kneževi Vinogradi objavljuje Javni poziv za iskaz interesa sudjelovanja partnera u području sporta za natječaj Ministarstva demografije i useljeništva Republike Hrvatske (u daljnjem tekstu: Javni poziv).

Općina Kneževi Vinogradi traži partnerske organizacije – udruge i druge organizacije civilnog društva da sukladno ovom Javnom pozivu iskažu interes da kao partneri Općini Kneževi Vinogradi sudjeluju u prijavi i provedbi projektnog prijedloga u okviru Poziva za dodjelu bespovratnih sredstava „Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama“, a koji Poziv je objavilo Ministarstvo demografije i useljeništva (u daljnjem tekstu: Poziv Ministarstva).

Opći cilj Poziva Ministarstva je doprinijeti unapređenju kvalitete života djece i obitelji kroz osiguravanje dostupnih, sigurnih i kvalitetnih edukativnih, kulturnih i sportskih sadržaja za djecu predškolske dobi i djecu od 1. do 4. razreda osnovne škole od početka školske godine 2025./2026. do početka školske godine 2026./2027.

Na navedeni Poziv Ministarstva Općina Kneževi Vinogradi planira pripremiti i prijaviti projekt organiziranja sportskih programa usmjerenih unaprjeđenju kvalitete života djece i obitelji kroz osiguravanje dostupnih, sigurnih i kvalitetnih kulturnih i sportskih sadržaja za djecu predškolske dobi i djece od 1. do 4. razreda osnovne škole na području Općine Kneževi Vinogradi.

Potencijalni podnositelji prijavom na ovaj Javni poziv iskazuju interes da kao partneri sudjeluju u prijavi (te kasnije i provedbi) projektnog prijedloga Općine Kneževi Vinogradi na Poziv Ministarstva te kao takvi dostavljaju prijedloge organiziranja sportskih programa i aktivnosti koje će kao partneri provoditi.

Općina Kneževi Vinogradi će sklopiti ugovor/sporazum s najviše dvije partnerske organizacije nakon odobrenja programa od strane Ministarstva demografije i useljeništva.

**2. PRIJAVITELJI – POTENCIJALNI PRIJAVITELJI**

Prihvatljivi prijavitelji za iskaz partnerskog interesa su udruge građana i druge organizacije civilnog društva koje provode programe i aktivnosti s mladima i za mlade, čije aktivnosti doprinose zadovoljavanju javnih potreba i ispunjavanju ciljeva i prioriteta definiranih ovim Javnim pozivom, drugim strateškim i planskim dokumentima Općine Kneževi Vinogradi te Pozivom Ministarstva.

**3. UVJETI ZA PRIJAVU NA JAVNI POZIV**

Općina Kneževi Vinogradi će sklopiti partnerstvo s udrugama prijaviteljima uz sljedeće uvjete:

**Prijavitelj – udruga ili druga organizacija civilnog društva:**

– Treba biti upisana u Registar udruga (imati upisanu traženu djelatnost sukladno Javnom pozivu)

– Upisana je u Registar neprofitnih organizacija,

– Transparentno vodi financijsko poslovanje u skladu s propisima o računovodstvu neprofitnih organizacija

- Treba imati odgovarajuće stručne i organizacijske kapacitete (treneri i stručno osoblje)

– Ima usklađen statut s odredbama Zakona o udrugama,

– Osoba ovlaštena za zastupanje udruge je u mandatu,

– Ispunila je sve obveze iz prijašnjih ugovora prema Općini Kneževi Vinogradi i ostalim davateljima financijskih sredstava iz javnih izvora,

– Nije u stečajnom postupku, postupku gašenja, prisilne naplate ili likvidacije

**Program/aktivnosti koje Prijavitelj predlaže:**

– Sportske aktivnosti programa moraju se provoditi na području Općine Kneževi Vinogradi

– Razdoblje provedbe programa završava najkasnije do datuma početka školske godine 2026./2027.

– Program može imati duži kontinuitet (tijekom cijele školske godine ili jednog polugodišta) ili se može provoditi u ciklusima.

**Program treba biti namijenjen sljedećim aktivnostima:**

**–** priprema i provedba programa sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama;

– promidžba i vidljivost (informiranje javnosti i sudionika).

**Program NE SMIJE biti namijenjen za sljedeće aktivnosti:**

– opremanje i uređenje objekata;

– izgradnja ili nastavak izgradnje, dogradnja rekonstrukcija, adaptacija objekata ili dijela objekata;

– aktivnosti upravljanja projektom;

– aktivnosti koje bi potencijalno mogle ugroziti okoliš i/ili zdravlje;

– aktivnosti koje ne podržavaju poštivanje temeljnih ljudskih i dječjih prava, dostojanstva i vrijednosti svih ljudi te poštovanje, otvorenost i toleranciju prema individualnim različitostima pojedinaca;

– aktivnosti koje nisu navedene u popisu prihvatljivih projektnih aktivnosti te aktivnosti koje su u suprotnosti s pozitivnim propisima Republike Hrvatske.

**Korisnici programa (ciljna skupina) moraju biti djeca predškolske dobi i djeca od 1. do 4. razreda osnovne škole. Najmanji broj djece koja će sudjelovati u pojedinom programu je 15.**

**Prijavitelji moraju imati zadovoljavajuće organizacijske kapacitete i ljudske resurse za organiziranje i provedbu programa i aktivnosti.**

**4. KRITERIJI ODABIRA**

Programi će se vrednovati po sljedećem kriterijima:

- Relevantnost predloženog programa

**-** Kvaliteta i izvedivost programa

**-** Iskustvo i kapacitet prijavitelja

**-** Financijska opravdanost i održivost

- Društveni učinak i partnerstvo s lokalnom zajednicom, posebice ranija iskustva s provođenjem
 sportskih programa na području Općine Kneževi Vinogradi

Općina Kneževi Vinogradi će u projektni prijedlog uvrstiti programe dviju udruga koje su ostvarile najveći broj bodova.

**5. SADRŽAJ PRIJAVE NA JAVNI POZIV**

**Obvezni dijelovi prijave su:**

1. Dokument iz kojeg je vidljivo da je udruga osnovana, registrirana i djeluje sukladno Zakonu o udrugama („Narodne novine“, broj 74/14, 70/17, 98/19, 151/22), za koju je iz Registra udruga vidljivo da je registrirana za djelovanje u područjima i aktivnostima predviđenim Pozivom (dovoljan je ispis iz Registra udruga)
2. Potvrda Porezne uprave o stanju javnog duga
3. Kratak opis iskustava, postignuća i sposobnosti udruge, te informacije o financiranim projektima/programima partnera iz javnih izvora u 2024. i 2025. godini
4. Kratak opis predloženog programa sa financijskim planom programa sukladno prihvatljivim troškovima.

**6. NAČIN PRIJAVE**

Svaki prijavitelj na ovaj Javni poziv može prijaviti **najviše 1 (jedan) program ili projekt**. **Rok za podnošenje prijava je 7 (sedam) dana od dana objave Javnog poziva, zaključno s 13. listopadom 2025. god.**

Prijave na Javni poziv mogu se dostaviti osobno ili elektroničkim putem (skenirano, ovjereno potpisom i pečatom) na e-adresu ines.palko-tatai@knezevi-vinogradi.hr s naznakom: Prijava na Javni poziv za iskaz interesa u provedbi sportskih aktivnosti za djecu predškolske dobi i djecu od 1. do 4. razreda osnovne škole.

 OPĆINSKI NAČELNIK

Vedran Kramarić, mag.iur.